b'\n_START_ARTICLE_\nAleksandr Bereznjak\n_START_PARAGRAPH_\nAleksandr Jakovlevit\xc5\xa1 Bereznjak (ven. \xd0\x90\xd0\xbb\xd0\xb5\xd0\xba\xd1\x81\xd0\xb0\xd0\xbd\xd0\xb4\xd1\x80 \xd0\xaf\xd0\xba\xd0\xbe\xd0\xb2\xd0\xbb\xd0\xb5\xd0\xb2\xd0\xb8\xd1\x87 \xd0\x91\xd0\xb5\xd1\x80\xd0\xb5\xd0\xb7\xd0\xbd\xd1\x8f\xd0\xba, 29. joulukuuta 1912 Bojarkino, Moskovan alue \xe2\x80\x93 7. hein\xc3\xa4kuuta 1974 Dubna, Moskovan alue) oli neuvostoliittolainen lentokoneiden ja ohjusten suunnittelija. H\xc3\xa4n oli MKB Raduga -suunnittelutoimiston johtaja vuodesta 1957._NEWLINE_Bereznjak valmistui lentokonesuunnittelijaksi Moskovan ilmailuinstituutista ja toimi lentokoneteollisuudessa vuodesta 1931 alkaen. Vuonna 1932 h\xc3\xa4n p\xc3\xa4\xc3\xa4si kommunistipuolueen j\xc3\xa4seneksi. H\xc3\xa4n toimi Viktor Bolhovitinovin erikoislentokoneiden suunnittelutoimistossa, jossa suunniteltiin Aleksei Isajevin kanssa yhteisty\xc3\xb6ss\xc3\xa4 vuonna 1942 valmistunut Neuvostoliiton ensimm\xc3\xa4inen rakettilentokone, BI-1, joka toimi nesteraketin avulla. Bereznjak nousi OKB-2-suunnittelutoimiston varajohtajaksi vuonna 1946, ja p\xc3\xa4\xc3\xa4suunnittelijaksi vuonna 1957. Bereznjak sai ty\xc3\xb6st\xc3\xa4\xc3\xa4n Lenin-palkinnon ja muita mitaleita.'